
   PL-x 81/2008

Comisia pentru apărare, ordine
                     Comisia pentru politică externă                                                                                     
  publică şi siguranţă naţională

     Nr. 32/250                                                                      Nr. 33/81
R A P O R T   C O M U N 
       asupra proiectului de Lege privind aprobarea Ordonanţei de urgenţă a Guvernului nr. 126/2007 pentru modificarea Legii nr. 248/2005 privind regimul liberei circulaţii a cetăţenilor români în străinătate
       În conformitate cu prevederile art. 95 şi ale 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru politică externă  au fost sesizate spre dezbatere în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr. 126/2007 pentru modificarea Legii nr. 248/2005 privind regimul liberei circulaţii a cetăţenilor români în străinătate, trimis cu adresa nr. PL-x 81 din  3 martie 2008,  înregistrat cu nr. 32/250, respectiv nr. 33/81 din 4 martie 2008.
      Senatul, în calitate de primă Cameră  sesizată, a adoptat proiectul de lege în condiţiile art. 75 alin. (2) teza a III-a din Constituţia României, republicată.
      Potrivit prevederilor art. 75 din Constituţia României, republicată şi ale art. 92 alin. (9)  pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 
      Consiliul Legislativ  a avizat favorabil, cu observaţii şi propuneri iniţiativa legislativă, conform avizului nr.1533 din 07.11.2007.
      Comisia juridică, de disciplină şi imunităţi   a acordat aviz favorabil proiectului de lege, în şedinţa din 18 martie 2008.
      Comisia pentru drepturile omului, culte şi problemele minorităţilor naţionale, în şedinţa din 11 martie 2008, a hotărât emiterea unui aviz negativ pentru acest proiect de lege.
      Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, în şedinţa din 18 martie 2008,  cu avizul nr.26/2227 din 19 martie 2008.

      Proiectul de lege  supus dezbaterii are ca obiect de reglementare  aprobarea Ordonanţei de urgenţă a Guvernului nr.126/2007 pentru modificarea Legii nr.248/2005, în aşa fel încât toate cererile de restrângere a exercitării dreptului la libera circulaţie a cetăţenilor români în străinătate să fie  soluţionate numai de Tribunalul Bucureşti, nu şi de către tribunalele în a căror rază teritorială se află domiciliul persoanelor în cauză, aşa cum prevede legea în prezent.
       În conformitate cu prevederile art. 61 şi 63 din Regulamentul Camerei Deputaţilor, membrii Comisiilor  au examinat iniţiativa legislativă mai sus menţionată în  şedinţele comune din  9 şi 15 aprilie 2008. 
       La lucrări au participat, în calitate de invitaţi, domnii Mircea Alexandru – secretar general adjunct la Ministerul Internelor şi Reformei Administrative, Ionuţ Pătraşcu – şef serviciu şi Ovidiu Simina – consilier juridic, ambii din cadrul aceluiaşi minister.
       Cu prilejul dezbaterilor, membrii  Comisiilor au constatat faptul că Ministerul Justiţiei nu a răspuns invitaţiei de a participa la lucrări, invitaţie adresată pentru fiecare dintre şedinţele menţionate mai sus.
       În cadrul dezbaterilor pe fond, s-a ajuns la concluzia că necesitatea soluţionării unitare şi cu celeritate a cererilor de restrângere a exercitării dreptului la libera circulaţie a cetăţenilor români în străinătate, ca principal argument invocat de iniţiator  în expunerea de motive a ordonanţei de urgenţă, îşi găseşte rezolvarea în conformitate cu dispoziţiile art.126 alin.(3) din Constituţia României, potrivit cărora „Înalta Curte de Casaţie şi Justiţie asigură interpretarea şi aplicarea unitară a legii de către celelalte instanţe judecătoreşti...”, precum şi în conformitate cu  dispoziţiile art.329 din Codul de procedură civilă şi ale art.4142 din Codul de procedură penală.
       Potrivit prevederilor menţionate, procurorul general al parchetului de pe lângă Înalta Curte de Casaţie şi Justiţie, din oficiu sau la cererea ministrului justiţiei, precum şi colegiile de conducere ale curţilor de apel au dreptul, în scopul de a se asigura interpretarea şi aplicarea unitară a legii pe întreg teritoriul României, să ceară Înaltei Curţi de Casaţie şi Justiţie, constituită în Secţii Unite, să se pronunţe asupra chestiunilor de drept care au fost soluţionate în mod diferit de instanţele judecătoreşti.
       În plus, pe lângă procedura clasică a recursului în interesul legii, există şi alte mecanisme interne pentru unificarea practicii judiciare, care să contribuie la transformarea jurisprudenţei  într-una predictibilă, aptă să răspundă aşteptărilor rezonabile ale justiţiabililor şi, totodată, să conducă la scurtarea procesului, prevenind astfel parcurgerea tuturor căilor de atac.
       Din acest punct de vedere, în timpul dezbaterilor s-a evidenţiat părerea unanimă că lipsa preocupării constante a Ministerului Justiţiei de perfecţionare şi armonizare a legislaţiei, fapt ce determină existenţa unor soluţii contradictorii, incoerente, de natură a alimenta o practică judecătorească neunitară, nu pote fi acoperită printr-o modificare conjuncturală a competenţei instanţelor de judecată, aşa cum se propune prin prezenta ordonanţă de urgenţă.
       Pe de altă parte, membrii Comisiilor au avut în vedere  principiile  de  stabilire a  competenţei  generale, aşa cum  este cel  potrivit căruia competenţa revine instanţei în circumscripţia căreia se află domiciliul pârâtului, principiu care este consacrat expres prin prevederile art. 5 din Codul de procedură civilă, precum şi cel potrivit căruia competenţa instanţelor judecătoreşti este aceeaşi pentru toţi, principiu care exprimă într-o formă specifică egalitatea între cetăţeni, egalitatea în drepturi şi una dintre dimensiunile  accesului liber la justiţie. 
      Neexistând elemente de natură a determina  modificările propuse de iniţiator la Legea nr. 248/2005, membrii Comisiilor au reţinut că motivările formulate de acesta nu vizeză domeniul legiferării, prin elaborarea unor noi norme, ci numai corecta interpretare de către judecători a normelor juridice în vigoare. Din aceste considerente, a rezultat că soluţia ce ar urma să fie propusă de Comisii nu ar putea fi decât o lege de respingere a respectivei ordonanţe de urgenţă.
       La şedinţa comună din 15 aprilie 2008 au fost prezenţi 17 deputaţi din numărul total de 25 de membri ai Comisiei pentru apărare, ordine publică şi siguranţă naţională şi 20 deputaţi din totalul de 21 de membri ai Comisiei pentru politică externă.

    În urma dezbaterii, membrii Comisiilor au hotărât, cu 35  de voturi pentru, 2 voturi împotrivă şi nici o abţinere, să propună plenului Camerei Deputaţilor respingerea proiectului de Lege privind aprobarea Ordonanţei de urgenţă a Guvernului nr. 126/2007 pentru modificarea Legii nr.248/2005 privind regimul liberei circulaţii a cetăţenilor români în străinătate, cu amendamente admise, astfel cum sunt redate în anexa la prezentul raport. 
       Potrivit obiectului şi conţinutului acesteia, iniţiativa legislativă  face parte din categoria legilor organice.
                      PREŞEDINTE,                                          PREŞEDINTE, 

                  Costică CANACHEU                                     Ştefan GLĂVAN                                                                               



                       SECRETAR,                                               SECRETAR,


Eduard HELLVIG
                        Vasile PRUTEANU

Expert, Mihai Ţăranu                                                                                                                  Expert, Ozana Rădulescu












                                    
ANEXA  

 la proiectul de Lege  privind aprobarea Ordonanţei de urgenţă a Guvernului nr. 126/2007 pentru modificarea Legii nr. 248/2005 privind regimul liberei circulaţii a cetăţenilor români în străinătate

AMENDAMENTE ADMISE
	Nr. crt.
	Text   Senat

	Text  propus   de Comisie           (autorul amendamentului)
	

	1.
	LEGE

privind  aprobarea Ordonanţei de urgenţă a Guvernului nr.126/2007 pentru modificarea  Legii nr.248/2005 privind regimul liberei circulaţii a cetăţenilor români în străinătate

	                         LEGE

privind  respingerea  Ordonanţei de urgenţă a Guvernului nr.126/2007 pentru modificarea  Legii nr.248/2005 privind regimul liberei circulaţii a cetăţenilor români în străinătate
Autor: Comisiile
	Potrivit motivaţiei prezentate în cuprinsul raportului.

	2.
	ARTICOL UNIC –  Se aprobă Ordonanţa de urgenţă a Guvernului nr. 126/2007 pentru modificarea  Legii nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.760 din 9 noiembrie 2007. 
	ARTICOL UNIC –  Se respinge Ordonanţa de urgenţă a Guvernului nr. 126/2007 pentru modificarea  Legii nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.760 din 9 noiembrie 2007.  
Autor: Comisiile
	Idem

